ไทยพาณิชย์–มิซูโฮ ฉลองความสำเร็จการออกตราสารหนี้สกุลเงินบาทครั้งแรก
ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารร่วมกับ ธนาคาร มิซูโฮ จำกัด ฉลองความสำเร็จในการออกตราสารหนี้สกุลเงินบาทในประเทศไทย (บาทบอนด์) จำนวน 3 พันล้านบาท ซึ่งถือเป็นการออกบาทบอนด์ในประเทศไทยครั้งแรกของ ธนาคาร มิซูโฮ จำกัด และเป็นรายแรกที่ออกบาทบอนด์ภายใต้โครงประสานกฎเกณฑ์การออกตราสารหนี้สกุลเงินท้องถิ่นของภูมิภาคอาเซียน+3 (จีน ญี่ปุ่น และเกาหลี) หรือ ASEAN+3 Multi-Currency Bond Issuance Framework (AMBIF)
11 ม.ค. 2559

ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารร่วมกับ ธนาคาร มิซูโฮ จำกัด ฉลองความสำเร็จในการออกตราสารหนี้สกุลเงินบาทในประเทศไทย (บาทบอนด์) จำนวน 3 พันล้านบาท ซึ่งถือเป็นการออกบาทบอนด์ในประเทศไทยครั้งแรกของ ธนาคาร มิซูโฮ จำกัด และเป็นรายแรกที่ออกบาทบอนด์ภายใต้โครงประสานกฎเกณฑ์การออกตราสารหนี้สกุลเงินท้องถิ่นของภูมิภาคอาเซียน+3 (จีน ญี่ปุ่น และเกาหลี) หรือ ASEAN+3 Multi-Currency Bond Issuance Framework (AMBIF)
ซึ่งเป็นโครงการภายใต้กรอบความร่วมมือ ASEAN Bond Market Forum ที่มุ่งพัฒนาการเติบโตของตลาดตราสารหนี้ในภูมิภาคอาเซียน+3 ทั้งในเชิงปริมาณและความหลากหลายของสินค้า เพื่อตอบสนองความต้องการของผู้ระดมทุนและผู้ลงทุนได้มากยิ่งขึ้นโดยเปิดโอกาสให้ผู้ออกตราสารหนี้สามารถระดมทุนในหลายประเทศ ใช้แบบ filing ภาษาอังกฤษที่เป็นมาตรฐานชุดเดียว
โดยมี นายสุทธิพัฒน์ เสรีรัตน์ รองผู้จัดการใหญ่ ผู้บริหารสูงสุดวาณิชธนกิจและธุรกิจตลาดทุน ธนาคารไทยพาณิชย์ และ มร.ทาคาฮิโกะ ยาสุฮาระGeneral Manager of International Coordination Division ธนาคาร มิซูโฮ จำกัด ร่วมในพิธีฉลองความสำเร็จครั้งนี้